Vasingtonius Irving

Vasingtonius Irving (natus Washington Irving ; 3 Aprilis 1783—28 Novembris 1859) fuit scriptor, libellorum scriptor, biographus, rerum gestarum scriptor, et legatus Civitatum Foederatarum. Praecipue pro "The Legend of Sleepy Hollow" ('Legendum Convallis Semisomna') et "Rip Van Winkle" innotuit, fabulis brevibus quorum ambo in libro The Sketch Book of Geoffrey Crayon, Gent. primum apparuerunt. Inter sua opera historica sunt biographiae Georgii Vasingtonii, Olivarii Goldsmith, et Muhammad, atque historiae Hispaniae saeculo quinto decimo, Christophori Columbi, Hispaniae Islamica, et palatii Alhambrae tractantes. Irving legatus Civitatum Foederatarum ad Hispaniam ab 1842 ad 1846 meruit.

Primum apparuit in mundo litterarum anno 1802, cum seriem epistularum in diario Morning Chronicle proferre coepit, nomine falso Jonathan Oldstyle subscriptarum. Postquam ad Angliam navigaverat ad adiuvandum negotium familiare anno 1815, magnopere innotuit ob The Sketch Book of Geoffrey Crayon, Gent. ('Liber adumbrationum Geoffreii Crayon, hominis generosi') annis 1819–1820 prolatum. Res constanter—et paene semper prospere—per vitam proferebat, et biographiam confecit Georgii Vasingtonii quinque voluminibus prolatam, octo menses ante mortem, anno 76 aetatis suae, in oppidulo Tarreytown Novi Eboraci.

Irving, cum Iacobo Fenimore Cooper, fuit primus scriptor Americanus qui in Europa gratiam populi meruit, et ipse Nathanieli Hawthorne, Hermanno Melville, Henrico Wadsworth Longfellow, Edgaro Allan Poe, aliisque auctoribus Americanis alacritatem scribendi addidit. Admirationi etiam fuit a scriptoribus Europaeis, inter quos Gualterius Scott, Dominus Byron, Thomas Campbell, Franciscus Jeffrey, et Carolus Dickens.  

 Index operum 
NomenAnnus publicationisNomen auctorisGenusLetters of Jonathan Oldstyle1802Jonathan OldstyleEpistulaeSalmagundi1807–1808Launcelot Langstaff, Will WizardSaturaA History of New York1809Diedrich KnickerbockerSaturaThe Sketch Book of Geoffrey Crayon, Gent.1819–1820Geoffrey CrayonFabulae breves, commentariiBracebridge Hall1822Geoffrey CrayonFabulae breves, commentariiTales of a Traveller1824Geoffrey CrayonFabulae breves, commentariiA History of the Life and Voyages of Christopher Columbus1828Washington IrvingBiographia, historiaChronicle of the Conquest of Granada1829Fray Antonio AgapidaIrving's publisher, John Murray, overrode Irving's decision to use this pseudonym and published the book under Irving's name—much to the annoyance of its author; vide Jones 258-259.Historia romanticaVoyages and Discoveriesof the Companions of Columbus1831Washington IrvingBiographia, historiaTales of the Alhambra1832The Author of the Sketch BookFabulae breves, periegesisThe Crayon MiscellanyComposed of the three short stories "A Tour on the Prairies", "Abbotsford and Newstead Abbey", and "Legends of the Conquest of Spain".1835Geoffrey CrayonFabulae brevesAstoria1836Washington IrvingBiographia, historiaThe Adventures of Captain Bonneville1837Washington IrvingBiographia, historia romanticaThe Life of Oliver Goldsmith1840(retractatus 1849)Washington IrvingBiographiaBiography and Poetical Remainsof the Late Margaret Miller Davidson1841Washington IrvingBiographiaMahomet and His Successors1850Washington IrvingBiographiaWolfert's Roost1855Geoffrey CrayonDiedrich KnickerbockerWashington IrvingBiographiaThe Life of George Washington (5 volumina)1855–1859Washington IrvingBiographia

 Adnotationes 

 Bibliographia 
 Burstein, Andrew. 2007. The Original Knickerbocker: The Life of Washington Irving. Novi Eboraci: Basic Books. ISBN 978-0-465-00853-7.
 Bowers, Claude G. 1940. The Spanish Adventures of Washington Irving. Cantabrigiae Massachusettae: Riverside Press.
 Hellman, George S. 1925. Washington Irving, Esquire. Novi Eboraci: Alfred A. Knopf.
 Irving, Pierre M. 1862. Life and Letters of Washington Irving. 4 voll. Novi Eboraci: G. P. Putnam.
 Irving, Washington. 1969–1986. The Complete Works of Washington Irving. Ed. Rust et al. 30 voll. University of Wisconsin/Twayne.
 Irving, Washington. 1828. History of the Life of Christopher Columbus. 3 voll. Novi Eboraci: G. & C. Carvill. 
 Irving, Washington. 1829. The Life and Voyage of Christopher Columbus. 1 vol. Novi Eboraci: G. & C. & H. Carvill.
 Jones, Brian Jay. 2008. Washington Irving: An American Original. Arcade. ISBN 978-1-55970-836-4.
 Warner, Charles Dudley. 1881. Washington Irving. Riverside Press.
 Williams, Stanley T. 1935. The Life of Washington Irving. 2 voll. Oxford University Press. ISBN 0-7812-5291-1.

 Nexus externi 

 Index Biographiarum Vasingtonii Irving, theotherpages.org (Angulus Poetarum)
 Congeries rerum Vasingtonii Irving, 1683–1839 a Timothaeo Hopkins facta, www.oac.cdlib.org (5 voll.)
 Epistula Vasingtonii Irving in Mount Holyoke College, asteria.fivecolleges.edu
 Loci famosi Vasingtonii Irving, quotationpark.com
 Opera a aut de Vasingtonium Irving, www.archive.org 
 Opera Vasingtonii Irving, www.gutenberg.org (Propositum Gutenbergense)
 Sunnyside, www.hudsonvalley.org
 Via culturalis Vasingtonii Irving in Hispania, www.spainisculture.com

Categoria:Scriptores mythistoriarum Civitatum Foederatarum
Categoria:Scriptores scaenici Civitatum Foederatarum

Categoria:Nati 1783
Categoria:Mortui 1859
Categoria:Auctores Anglici
Categoria:Biographi
Categoria:Causidici
Categoria:Incolae Novi Eboraci
Categoria:Legati Civitatum Foederatarum
Categoria:Poetae Civitatum Foederatarum
Categoria:Romanticismus
Categoria:Scriptores fabularum brevium